Anggun C. Sasmi

Anggun Cipta Sasmi ( lahèr 29 April 1974), èkennal sareng nyama Anggun C. Sasmi otabâ Anggun, panèka Penyanyi, tokang ngebây lagu, aktris, bân bintang tivi ḍâri Inḍonèsia sè sâtiya nettep è prancis. Salèrana panèka pottrèna Darto Singo, penulis ḍâri Kroya, Jhâbâ Tengnga, bân Dien Herdina, bhâlâ ḍâri Kraton Jogyjakarta. Salèrana amolaè karir è attas pangghung è Ancol è omorra pètto' taon, bân ngarekkam album na'-kana' ḍuwâ' taon saterrossa. È bâbâna bimbinganna musisi Ian Antono, Anggun arekkam album stuḍio Inḍonèsia sè partama, Dunia Aku Punya, è taon 1986. Namong, èkennal mènangka anyanyi rock sa'amponna èrilis single "Mimpi " è taon 1989. Anggun nga'ollè suksès è awwâl taon 1990-an kalabân cem-macem single sè tamashur akaḍhi "Tuladi", "Laba Laba", "Takut", bân "Kembalilah Kasih". Majalah Populer ngarghâ'i Anggun mènangka "Seniman Inḍonèsia sè palèng Populer" è taon 1990 dan 1991.

Taon 1994, Anggun kalowar ḍâri Inḍonèsia ka'angghuy awujuḍaghi cita-citana ḍhâḍḍhi seniman internasional. Kalabân bhântowan Erick Benzi, produser Prancis, èpon bisa arekkam album internasional pertamana, Snow on the Sahara (1997). Album panèka èrilis è 33 nâghârâ è sakabbhina ḍhunnya, è antarana Amèrika Serikat, sè aropa'aghi kibl tmusik globâl è bâkto jârèya. Molaè jârèya, Anggun ampon aghâbây pètto' album studio bân sèttong album soundtrack ghâbây filem Denmark Open Hearts (2002). Salaèn jârèya, èpon ampon arekam abhâreng sareng bânnya' seniman internasional, è antarana Julio Iglesias, Peter Gabriel, Pras Michel (The Fugees), Il Divo, David Foster bân Melanie C (Spice Girls). Anggun maso' ka kennanga pencarian bakat è tivi lèbât X Factor Indonesia (2013), sè maḍhâḍḍhiyâghi juri sè palèng larang èbjâjâr è ḍâlem sajhârâna tivi Inḍonèsia. Salèrana jhughân ḍhâḍḍhi juri è Asia's Got Talent (2015), sè ènoro'è sareng paserta ḍâri 27 nâghârâ è Asia. https://www.nst.com.my/lifestyle/groove/2017/10/296207/mafarikha-wows-asias-got-talent-judges

 Oḍi' bân Karir 

 1974–1993: Bâkto na'-kana' bân jhâlân karir è Inḍonèsia 
Anggun panèka pottrè sarèyang ḍâri Darto Singo, sastrawan ḍâri Kroya, Jhâbâ Tengnga, bân Dien Herdina, bâbinè' sè aropa'aghi toronan ḍâri karaton Jogjakarta. https://www.nst.com.my/lifestyle/groove/2017/10/296207/mafarikha-wows-asias-got-talent-judges Anggun nga'olle pendidikan ḍhâsar è sakola'an Katolik è Jakarta, sanajjân Anggun orèng Islam.   Anggun èpèyara è ḍâlem kâlowarga seniman. Molaè ghi’ aomor pètto' taon, Anggun èlatè latèyan soawara sabbhan arè bi’ eppa’na.  Anggun èyajhâri acem-macem latèyan tèknik soara kalabân ḍisiplin sè rajâ. Bânne ghun jârèya, Anggun èyajhâri kèya amaèn piano. Kalabân pangalola’anna emma’na, Anggun lajhu molaè tampel è attas pangghung, maskè segghut ghun coma èberri' nasè’ bungkos.  È bâkto a'omor sanga' taon, Anggun molaè nolès lagu ḍhibi' bân molaè arekkam album na'-kana'.  

 Sombher